## Odluka o općinskim porezima Općine Kamanje

### NN 70/2004 (28.5.2004.), Odluka o općinskim porezima Općine Kamanje

# OPĆINA KAMANJE

1465

Na
temelju članka 30. Zakona o financiranju lokalne i područne (regionalne)
samouprave (»Narodne novine« br. 117/93, 69/97, 33/00, 127/00, 59/01) i članka
45. Statuta Općine Kamanje (»Službeni glasnik općine Kamanje« br. 1/04), Općinsko
vijeće Općine Kamanje, na 3. sjednici održanoj 25. ožujka 2004. godine,
donijelo je

## ODLUKU

### O OPĆINSKIM POREZIMA

I.
OPĆA ODREDBA

Članak
1.

Ovom se
Odlukom utvrđuju stope, visina te način obračuna i plaćanja općinskih poreza i
prireza porezu na dohodak koji su vlastiti izvori prihoda Općine Kamanje.

II.
VRSTE POREZA

Članak
2.

Općini
Kamanje pripadaju prihodi od sljedećih poreza:

1.
prirez porezu na dohodak

2.
porez na potrošnju

3.
porez na kuće za odmor

4.
porez na neobrađeno obradivo poljoprivredno zemljište

5.
porez na neiskorištene poduzetničke nekretnine

6.
porez na neizgrađeno građevno zemljište

7.
porez na tvrtku ili naziv

8.
porez na korištenje javnih površina.

1.
Prirez porezu na dohodak

Članak
3.

Obveznici
poreza na dohodak koji na području općine Kamanje imaju prebivalište ili
uobičajeno boravište plaćaju prirez porezu na dohodak po stopi od 5%.

Osnovicu
za obračun prireza porezu na dohodak čini ukupan iznos obračunatog poreza na
dohodak.

2. Porez na potrošnju

Članak
4.

Porez
na potrošnju plaća se na potrošnju alkoholnih pića (prirodna i specijalna vina,
vinjak, rakiju i ostala žestoka pića), piva i bezalkoholna pića u
ugostiteljskim objektima.

Članak
5.

Obveznik
poreza na potrošnju iz članka 4. ove Odluke je svaka pravna i fizička osoba
koja pruža ugostiteljske usluge.

Članak
6.

Osnovicu
poreza na potrošnju iz članka 4. ove Odluke čini prodajna cijena pića po kojoj
se pića prodaju u ugostiteljskim objektima, bez poreza na dodanu vrijednost.

Članak
7.

Porez
na potrošnju alkoholnih i bezalkoholnih pića i piva plaća se po stopi od 3% na
osnovicu.

Članak
8.

Obračunati
porez na potrošnju alkoholnih i bezalkoholnih pića i piva porezni obveznik
plaća u skladu i u rokovima propisanim u Zakonu o porezu na dodanu vrijednost.

3.
Porez na kuće za odmor

Članak
9.

Porez na kuće za odmor plaćaju pravne i fizičke osobe
koje su vlasnici kuća za odmor, a koje se nalaze na području općine Kamanje.

Kućom za odmor ne smatraju se gospodarske zgrade koje
služe za smještaj poljoprivrednih strojeva, oruđa i drugog pribora.

Članak 10.

Porez na kuće za odmor plaća se u iznosu od 10,00
kuna godišnje po četvornom metru korisne površine kuće za odmor.

Članak 11.

Porez na kuće za odmor ne plaća se na kuće za odmor
koje se ne mogu koristiti.

Kućom za odmor iz stavka 1. ovog članak smatraju se
kuće za odmor koje se ne mogu koristiti zbog prirodnih nepogoda (poplava,
požar, potres) te starosti i trošnosti.

Odlukom Općinskog vijeća mogu se propisati i druga
oslobođenja od plaćanja poreza na kuće za odmor iz gospodarstvenih i socijalnih
razloga.

Članak 12.

Obveznici poreza na kuće za odmor moraju nadležnom
poreznom tijelu dostaviti podatke o kućama za odmor, koji se odnose na mjesto
gdje se nalaze ti objekti, te korisnu površinu, najkasnije do 31. ožujka godine
za koju se utvrđuje porez na kuće za odmor.

Porez na kuće za odmor plaća se u roku 15 dana od
dana dostave rješenja o utvrđivanju tog poreza.

4.
Porez na neobrađeno obradivo poljoprivredno zemljište

Članak
13.

Porez
na neobrađeno poljoprivredno zemljište plaćaju vlasnici ili zakupci toga
zemljišta ako zemljište ne obrađuju godinu dana.

Pod neobrađenim obradivim poljoprivrednim zemljištem
iz stavka 1. ovog članka smatra se zemljište koje se po svojoj veličini, klasi
i kulturi može obrađivati i privesti poljoprivrednoj proizvodnji, ali ga ne
obrađuju vlasnici ili zakupci tog zemljišta.

Članak 14.

Osnovica poreza na obradivo poljoprivredno zemljište
je površina neobrađenoga obradivoga poljoprivrednog zemljišta izra­že­­na u
hektarima.

Članak 15.

Porez na neobrađeno obradivo poljoprivredno zemljište
plaća se po jednom hektaru neobrađenoga obradivoga poljoprivrednog zemljišta
godišnje u sljedećem iznosu:

if !supportEmptyParas endif

|  |  |  |  |  |
| --- | --- | --- | --- | --- |
| KLASA | I | II | III | IV i više |
| 1. NA ORANICE | 250,00 | 200,00 | 150,00 | 100,00 Kn/ha god. |
| 2. NA POVRTNJAKE | 800,00 | 600,00 | 400,00 | 200,00 Kn/ha god. |
| 3. NA VOĆNJAKE | 1.000,00 | 800,00 | 600,00 | 400,00 Kn/ha god. |
| 4. NA VINOGRADE | 1.000,00 | 800,00 | 600,00 | 400,00 Kn/ha god. |
| 5. NA LIVADE | 250,00 | 200,00 | 150,00 | 100,00 Kn/ha god. |

if !supportEmptyParas endif

Članak 16.

Porez na neobrađeno obradivo poljoprivredno zemljište
ne plaća se na zemljište koje je povjereno na privremeno upravljanje Općini.

Članak
17.

Porez
na neobrađeno obradivo poljoprivredno zemljište ne plaćaju:

– vlasnici
zemljišta stariji od 65 godina – muškarci

i 60 godina – žene koje nemaju zakonskog nasljednika

–
vlasnici zemljišta koji zbog invaliditeta ili kronične bolesti uz predočenje dokaza
(rješenja o invaliditetu, liječnički nalaz) nisu u stanju obrađivati zemljište,
pod uvjetom da su iscrpili mogućnost davanja zemljišta drugoj osobi u zakup ili
najam.

Članak
18.

Porez
na neobrađeno obradivo poljoprivredno zemljište obra­­čunava se godišnje, a
plaća se u roku 15 dana od dana dostave rješenja o utvrđivanju poreza.

Obveznici
poreza na neobrađeno obradivo poljoprivredno zemljište moraju nadležnom
poreznom tijelu dostaviti podatke o mjestu, veličini, klasi i kulturi zemljišta
koje se ne obrađuje do 31. ožujka godine za koju se utvrđuje porez.

5.
Porez na nekorištene poduzetničke nekretnine

Članak
19.

Porez
na nekorištene poduzetničke nekretnine plaća se na nekretnine namijenjene
obavljanju poduzetničke djelatnosti (pro­izvodni i drugi poslovni prostori)
koji se ne koriste.

Pod nekorištenim
poduzetničkim nekretninama iz stavka 1. ovog članka smatraju se nekretnine u
kojima se ne obavlja djelatnost godinu dana.

Članak 20.

Obveznik poreza na nekorištene poduzetničke
nekretnine je fizička ili pravna osoba, vlasnik nekretnina.

Članak 21.

Osnovica poreza na nekorištene poduzetničke
nekretnine je korisna površina nekretnine izražena u četvornim metrima.

Članak 22.

Porez na nekorištene poduzetničke nekretnine plaća se
u visini od 5,00 kuna po četvornom metru korisne površine poduzet­ničke
nekretnine.

Članak 23.

Porez na nekorištene poduzetničke nekretnine ne plaća
se na nekretnine koje su povjerene na privremeno upravljanje Općini Kamanje.

Porez na nekorištene poduzetničke nekretnine ne plaća
se na nekretnine koje imaju svojstvo kulturnog dobra prema Zakonu o zaštiti i
očuvanju kulturnih dobara (»Narodne novine« br. 69/99).

Odlukom Općinskog vijeća moguće je oslobađanje od
plaćanja poreza na nekorištene poduzetničke nekretnine u slučaju više sile, prirodnih
nepogoda ili postojanja drugih opravdanih razloga njihovog korištenja.

Članak
24.

Porez
na nekorištene poduzetničke nekretnine plaća se u roku 15 dana od dana dostave
rješenja o utvrđivanju tog poreza.

Obveznici
poreza na nekorištene poduzetničke nekretnine moraju dostaviti podatke
nadležnom poreznom tijelu o neko­rištenim poduzetničkim nekretninama do 31.
ožujka godine za koju se utvrđuje porez.

6.
Porez na neizgrađeno građevno zemljište

Članak
25.

Porez
na neizgrađeno građevno zemljište plaćaju pravne i fizičke osobe koje su
vlasnici neizgrađenog građevnog zemljišta.

Pod
neizgrađenim građevnim zemljištem iz stavka 1. ovoga članka smatra se zemljište
koje se nalazi unutar granica građev­noga područja naselja na kojemu se u
skladu s prostornim planom mogu graditi građevine za stambene, poslovne i druge
namjene, a na kojemu nije izgrađena nikakva građevina. Neizgrađenim građevnim
zemljištem smatra se i zemljište na kojemu postoji privremena građevina za čiju
izgradnju nije potrebno odobrenje za gradnju, kao i zemljište na kojemu se
nalaze ostaci nekadašnje građevine.

Članak
26.

Osnovica
poreza na neizgrađeno građevno zemljište je povr­šina neizgrađenoga građevnog
zemljišta izražena u četvornim metrima.

Članak
27.

Porez na
neizgrađeno građevno zemljište plaća se ovisno o općinskim zonama, koje su
definirane u Odluci o komunalnoj naknadi (»Službeni glasnik općine Kamanje« br.
6/00).

1. I
ZONA  – 5,00 kn/m2

2. II
ZONA – 3,00 kn/m2

Porez
na neizgrađeno građevno zemljište ne plaća se na nekretnine:

– koje
su u vlasništvu općine Kamanje

– čiji
vlasnici borave na području općine Kamanje

– koje
se uredno obrađuju u svrhu poljoprivredne proizvod­nje

Članak
28.

Porez
na neizgrađeno građevno zemljište plaća se godišnje u roku 15 dana od dana
dostave rješenja o utvrđivanju poreza.

Obveznici
poreza na neizgrađeno građevno zemljište moraju nadležnom poreznom tijelu
dostaviti podatke o mjestu i veličini neizgrađenoga građevnoga zemljišta do 31.
ožujka godine za koju se utvrđuje porez.

7.
Porez na tvrtku ili naziv

Članak
29.

Porez
na tvrtku ili naziv plaćaju godišnje pravne ili fizičke osobe koje su obveznici
poreza na dobit ili poreza na dohodak i registrirani su za obavljanje
djelatnosti, i to:

**A) PRAVNE OSOBE**

                                                                                                               ZONA

                                                                                                          I                    II

1. PODUZEĆA S PODRUČJA INDUSTRIJE

    GRADITELJSTVA
I PROMETA

    a) do 5
zaposlenih                                                                    585,00 kn        468,00 kn

    b) 6 do 20
zaposlenih                                                              780,00 kn        624,00 kn

    c) preko 20
zaposlenih                                                          1.950,00
kn     1.560,00 kn

2. PODUZEĆA S
PODRUČJA POLJOPRIVREDE

    I ŠUMARSTVA

    a) do 10
zaposlenih                                                                  585,00 kn        468,00 kn

    b) preko 10 zaposlenih                                                            780,00 kn        624,00 kn

3. PRAVNE OSOBE KOJE OBAVLJAJU PROMET

    ROBA I USLUGA

    a) do 3 zaposlena                                                                    780,00 kn        624,00 kn

    b) od 4-5 zaposlenih                                                             1.170,00
kn
936,00 kn

    c) preko 5 zaposlenih                                                            1.560,00
kn     1.248,00 kn

4. PRAVNE OSOBE S PODRUČJA
UGOSTITELJSTVA                                                            1.560,00
kn     1.092,00 kn

5. PODUZEĆA STAMBENE I
KOMUNALNE

    DJELATNOSTI

    a) do 10 zaposlenih                                                                  390,00 kn        312,00 kn

    b) preko 10 zaposlenih                                                            780,00 kn        624,00 kn

6. DRUGE PRAVNE OSOBE                                                    780,00 kn        624,00 kn

**B) FIZIČKE OSOBE**

1. OBVEZNICI POREZA NA
DOBIT                                                                                1.170,00
kn
936,00 kn

2. OBVEZNICI POREZA NA
DOHODAK

    – sve proizvodne djelatnosti                                                     390,00 kn        312,00 kn

3. USLUŽNE DJELATNOSTI

    – trgovačke radnje

    a) 1-2 zaposlena                                                                      390,00 kn        312,00 kn

    b) preko 2 zaposlena                                                               780,00 kn        624,00 kn

4. UGOSTITELJSTVO                                                           1.170,00
kn
975,00 kn

5. TRGOVAČKO-UGOSTITELJSKE

    RADNJE
                                 1.170,00
kn
975,00 kn

6. ZANATSKE RADNJE

    a) do 5 zaposlenih                                                                    390,00 kn        312,00 kn

    b) preko 5 zaposlenih                                                              780,00 kn        624,00 kn

7. PRIJEVOZNICI I GRAĐEVINSKA

    MEHANIZACIJA                                                                  390,00 kn        390,00 kn

8. OSTALE USLUŽNE DJELATNOSTI

    (slobodna i sporedna zanimanja)                                              390,00 kn        312,00 kn

I. zona obuhvaća područja uz
magistralnu i regionalnu cestu, a to su naselja: Kamanje i Orljakovo. Ostala
naselja ulaze u II zonu.

Članak 30.

Osobe
iz članka 29. koje u svom sastavu imaju poslovnu jedinicu na području općine
Kamanje (prodavaone, radionice, prodajna mjesta i dr.) obveznici su poreza na
tvrtku u punom iznosu za svaku poslovnu jedinicu.

Članak 31.

Porez na tvrtku odnosno naziv plaća se u roku 15 dana
od dana dostave rješenja kojim je porez na tvrtku odnosno naziv utvrđen.

Ako se tvrtka upiše tijekom godine plaća se
srazmjerni dio poreza na tvrtku, odnosno naziv.

Poslovne jedinice u sastavu pravne i fizičke osobe
(prodavaonice, pogoni, radionice i sl.) plaćaju 50% propisanog poreza.

Obveznici poreza na tvrtku koji ne obavljaju
djelatnost ne plaćaju porez na tvrtku.

Članak
32.

Obveznik
poreza na tvrtku ili naziv, dužan je tvrtku ili naziv, promjenu tvrtke ili
naziva i svaku drugu promjenu što utječe na visinu poreza prijaviti nadležnoj
službi za financijske poslove u roku 15 dana od upisa u registar odnosno od
nastale promjene.

9.
Porez na korištenje javnih površina

Članak
33.

Porez
na korištenje javnih površina plaćaju pravne i fizičke osobe koje koriste javne
površine.

Porez
na korištenje javnih površina ne plaćaju neprofitne udruge registrirane na
području općine Kamanje.

Pod
javnim površinama smatraju se javne zelene površine, pješačke staze, pješačke
zone, otvoreni odvodni kanali, trgovi, parkovi, dječja igrališta, sportska
igrališta, javno prometne površine, po­vršine namjenjene javnim priredbama,
tržnice i slični prostori.

Članak
34.

Porez
na korištenje javnih površina plaća se nakon podno­šenja zahtjeva, a prije
izdavanja rješenja o davanju javne površine na korištenje.

Iznimno
od prethodnog stavka porez na korištenje javnih površina u svrhu pružanja
ugostiteljskih usluga na terasama plaća se u roku 15 dana od dana dostave
rješenja o utvrđivanju tog poreza.

Članak
35.

Pravne
i fizičke osobe koje postavljaju stolove , stolice, pokretne ograde i druge
naprave ispred ugostiteljskih i drugih objekata plaćaju 5,00 kn/m2 – mjesečno.

Porez
iz stavka 1. ovog članka plaća se za 6 mjeseci u tekućoj godini.

Članak
36.

Pravne i
fizičke osobe koje koriste javne površine za postav­ljanje montažnog kioska
plaćaju 1.000,00 kn godišnje po kiosku.

Korištenje
javne površine za sve druge namjene plaća se 5,00 kn/m2 površine dnevno.

III. PROVEDBENE ODREDBE

Članak
37.

Općina
Kamanje poslove utvrđivanja, evidentiranja, nadzora, naplate i ovrhe radi
naplate općinskih poreza propisanih ovom Odlukom, u cjelosti prenosi na
Ministarstvo financija, Poreznu upravu, Područni ured Karlovac, Ispostava
Ozalj.

Poreznoj
upravi, Ispostavi Ozalj za obavljanje poslova iz stav­ka 1 ovog članka pripada
naknada u visini 5% od ukupno naplaćenih prihoda.

Članak
38.

Porezne
uprava dužna je do 15. u mjesecu, za prethodni mjesec, općini Kamanje
dostavljati izvješća o utvrđenim i naplaćenim porezima.

IV.
ZAVRŠNE ODREDBE

Članak
39.

Općina
Kamanje do daljnjeg neće ubirati sljedeće poreze:

– porez
na neobrađeno obradivo zemljište,

– porez
na neiskorištene poduzetničke nekretnine i

– porez
na neizgrađeno građevno zemljište.

Članak
40.

Ova Odluka
stupa na snagu osmog dana od dana objave u »Narodnim novinama«, a primjenjuje
se od  1. siječnja 2004. godine.

Ova
odluka objavljuje se u »Službenom glasniku općine Kamanje«.

Klasa: 410-01/04-01/01

Urbroj: 2133/33-01-04-01

Kamanje,
24. ožujka 2004.

Predsjednik
Općinskog vijeća
**Damir Mateljan, prof.** v. r.

Odluka, NN 70/2004-1465